Wot lěta 2015 je Achim Junker wjesnjanosta Hamorskeje gmejny – čas za bilancu
Hamor w Hornjej Łužicy je z 217 kwadratnymi kilometrami a z 18 wjesnymi dźělemi po płoninje najwjetša gmejna Sakskeje. Jeje wonkowny wobraz postajeja dźensa brunicowej jamje Wochozy a Rychwałd kaž tež Hamorska milinarnja, ale tež serbske stawizny. Wo hospodarskim spěchowanju, strukturnej změnje a wo dwurěčnosći je so Andreas Kirschke rozmołwjał z Achimom Junkerom (CDU), kiž je wot 2015 wjesnjanosta.
Knježe Junkero, 12. junija budu wólby wjesnjanosty. Nastupiće znowa?
A. Junker: Ně, ja hižo njekandiduju.
Čehodla nic?
A. Junker: To ma wosobinske, swójbne a strowotniske přičiny. Rozsud sym tež ze swojej swójbu wothłosował. Na kóncu swojeho hamtskeho časa budu 62 lět. Přichodny wjesnjanosta trjeba wjele energije, předewšěm za strukturnu změnu, hospodarske spěchowanje a turizm. Za to budźe čerstwy wětřik trěbny. Dwaj kandidataj za zastojnstwo wjesnjanosty hižo staj.
Jako sće 2015 nastupił bě waše hesło: „Bliskosć k wobydlerjam pokazać“. Poradźi so to?
ces_Latn szl_Latn hrv_Latn est_Latn ces_Latn szl_Latn szl_Latn